Kommissionens forordning (EF) nr. 68/2003

af 16. januar 2003

om anvendelse af oplysninger fra andre kilder end statistiske undersøgelser og om frister for indberetning af resultaterne af 2003-undersøgelsen af landbrugsbedrifternes struktur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur(1), senest ændret ved Kommissionens forordning (EF) nr. 143/2002(2), særlig artikel 8, stk. 2, og bilag II, punkt 5, og

ud fra følgende betragtninger:

(1) I henhold til artikel 8, stk. 2, i Rådets forordning (EØF) nr. 571/88 har en række medlemsstater anmodet Kommissionen om bemyndigelse til for så vidt angår visse kendetegn at anvende allerede disponible oplysninger fra andre kilder end statistiske undersøgelser.

(2) Resultaterne af strukturundersøgelsen er af stor betydning for den fælles landbrugspolitik. Det er nødvendigt, at oplysningerne til stadighed er af høj kvalitet, og anvendelse af data fra andre kilder end statistiske undersøgelser kan derfor kun accepteres, hvis disse data er lige så pålidelige som data fra statistiske undersøgelser.

(3) Fristerne for indberetningen af individuelle undersøgelsesdata fra 2003-undersøgelserne af landbrugsbedrifternes struktur fastlægges af Kommissionen under hensyn til, at tidsplanen for gennemførelsen af undersøgelsesarbejdet varierer mellem de enkelte medlemsstater.

(4) I betragtning af den betydning resultaterne af strukturundersøgelsen har for den fælles landbrugspolitik, og i betragtning af den stigende efterspørgsel efter ajourførte data, skal undersøgelsesdataene behandles og indberettes til Kommissionen (Eurostat) så hurtigt som muligt.

(5) De i denne forordning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

UDSTEDT FØLGENDE FORORDNING:

Artikel 1

1. Danmark, Tyskland, Nederlandene, Østrig, Sverige og Det Forenede Kongerige bemyndiges til for så vidt angår 2003-undersøgelserne af landbrugsbedrifternes struktur at anvende allerede disponible oplysninger fra andre kilder end statistiske undersøgelser. De kilder, der skal anvendes, er anført i bilag I til denne forordning.

2. De i stk. 1 nævnte medlemsstater træffer de foranstaltninger, der er nødvendige for at sikre, at oplysningerne er af mindst samme kvalitet som oplysninger, der fås fra statistiske undersøgelser.

Artikel 2

Inden for de i bilag II anførte frister indberetter medlemsstaterne validerede individuelle undersøgelsesdata fra 2003-undersøgelserne af landbrugsbedrifternes struktur.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 2003.

På Kommissionens vegne

Franz Fischler

Medlem af Kommissionen

(1) EFT L 56 af 2.3.1988, s. 1.

(2) EFT L 24 af 26.1.2002, s. 16.

BILAG I

Andre tilladte kilder end statistiske undersøgelser i forbindelse med 2003-undersøgelserne af landbrugsbedrifternes struktur:

>TABELPOSITION>

Det integrerede forvaltnings- og kontrolsystem er oprettet i henhold til Rådets forordning (EØF) nr. 3508/92(1) og Kommissionens forordning (EØF) nr. 3887/92(2).

Det centrale register over kvæg er oprettet i henhold til Europa-Parlamentets og Rådets forordning (EF) nr. 1760/2000(3).

Registeret over økologiske produktionsmetoder for landbrugsprodukter er oprettet i henhold til Rådets forordning (EØF) nr. 2092/91(4).

(1) EFT L 355 af 5.12.1992, s. 1.

(2) EFT L 391 af 31.12.1992, s. 36.

(3) EFT L 204 af 11.8.2000, s. 1.

(4) EFT L 198 af 22.7.1991, s. 1.

BILAG II

>TABELPOSITION>